ઇનઓર્બિટ-બરોડા ડીસ્ટ્રીક્ટ ટેબલ ટેનિસ ચેમ્પીયનશીપ-૧૮નો કાલથી આરંભ
નવગુજરાત સમય | Publish Date: Sep 11 2018 8:34PM
- સતત પાંચમી વખત યોજાનારી ચેમ્પીયનશીપમાં ૧૪ સિંગલ્સ અને પાંચ ડબલ્સ વિન્ટનો સમાવેશ
વડોદરા શહેર-જિલ્લાના ટેબલ ટેનિસ ખેલાડીઓના અત્યંત મહત્વની બની ગયેલા છેલ્લા પાંચ વર્ષથી પ્રતિવર્ષ યોજાતી ઇનઓર્બિટ-બરોડા ડીસ્ટ્રીક્ટ ટેબલ ટેનિસ ચેમ્પીયનશીપ ૨૦૧૮નો આવતીકાલથી આરંભ થઇ રહ્યો છે.
ધી ટેબલ ટેનીસ એસોસીએશન ઓફ બરોડા ના પ્રમુખ અને માજી સાંસદ જયાબેન ઠક્કરે પત્રકારોની સાથે વાતચીતમાં જણાવ્યુ હતુ કે, વડોદરાના ગોરવા વિસ્તારમાં આવેલા ઇનઓર્બિટ મોલ ખાતે યોજાનારી જિલ્લાની આ પ્રતિષ્ઠિત ઇવેન્ટમાં ૧૪ સિંગલ્સ અને પાંચ ડબલ્સ વિન્ટનો સમાવેશ કરવામાં આવ્યો છે. જેમાં ખાસ કરિને કેડેટ, સબ. જૂનિ. અને યુથ બોયઝ અને ગર્લ્સ સિગલ્સ, મેન્સ, વુમેન્સ સિંગલ્સ, વેટરન (ચાલીસ પ્લસ) સિંગલ્સ, જૂનિયર બોયઝ અને ગર્લ્સ ડબલ્સ અને વેટરન જમ્બો ડબલ્સનો સમાવેશ કરવામાં આવ્યો છે.
એસોસીએશનના સેક્રેટરી કલ્પેશ ઠક્કરે જણાવ્યુ હતુ કે, ચેમ્પીયનશીપને વધુ આકર્ષક અને રસપ્રદ બનાવવા માટે ખાસ પાંચ ડબલ્સ વિન્ટનું આયોજન કરવામાં આવ્યુ છે. જેમાં ગર્લ્સ ડબલ્સ, બોયઝ ડબલ્સ, મેન્સ ડબલ્સ, વુમેન ડબલ્સ અને વેટરન જમ્બો મીક્ષ ડબસ્લનો સમાવેશ કર્યો છે. ચેમ્પીયનશીપમાં અત્યાર સુધીમાં ચારસોથી વધુ વડોદરા શહેર અને જિલ્લામાંથી એન્ટ્રી આવી ગઇ છે.
તેમણે વધુમાં જણાવ્યુ હતુ કે, જિલ્લાની ટીમની પસંદગી આ ચેમ્પીયનશીપના અંતિમ પરિણામ અને અગાઉની ટુર્નામેન્ટના રેન્કીગ પ્રમાણે કરવામાં આવશે. આ ચેમ્પીયનશીપમાં વિજેતાઓને ટુર્નામેન્ટના રેન્કીંગ કરતા ડબલ પોઇન્ટ મળશે. આ ઉપરાંત ચેમ્પીયનશીપમાં ચાર રોલોન ડીએક્ષ ઇન્ટરનેશનલ ટેબલ કેજે બ્યુ કલરના, સીન્થેટીક ફલોરીંગ થી સજ્જ છે. બધી મેચો સ્ટેગના થ્રી સ્ટાર સફેદ પ્લાસ્ટીક બોલથી રમાડવામાં આવશે કે જે ટેબલ ટેનીસ ફેડરેશનના એપ્રુવ્ડ છે. તેવી જ રીતે ટીટીએફઆઇના એપ્રુવ્ડ બેટથી ખેલાડીઓ રમી શકશે. બધા ચેમ્પીયન અને રનર્સ અપ ખેલાડીઓને વ્યક્તિગત ટ્રોફી, રોલીંગ ટ્રોફી અને મેરિટ સર્ટીફીકેટસ સાથે રોકડ ઇનામો પણ આપવામાં આવશે.
વધુમાં ઉમેર્યુ હતુ કે, આવતીકાલે તારીખ ૧૨મીના રોજ બપોરે ૨ વાગે આરંભ થશે. આ પ્રસંગે મેયર ડો. જીગીશાબેન શેઠ, ગેઇલના ચીફ જનરલ મેનેજર મુકેશ તિવારી, બીઆરજીના લતાબેન ગુપ્તા, ભાજપના વડોદરાના ઉપપ્રમુખ પરાક્રમસિંહ જાડેજા, ઇનઓર્બિટ મોલના સેન્ટર હેડ એન્જલો ફર્નાન્ડીઝ હાજર રહેનાર છે.